Кедър
Кѐдър (Cedrus) е род иглолистни дървета в семейство Борови (Pinaceae). Много близки са до елите, поради еднаква структура на шишарките. Произхождат от планините на западните Хималаи и Средиземноморския регион, на височина 1500 – 3200 метра в Хималаите и 1000 – 2200 метра по Средиземноморието. Кедърът е издръжливо хилядолетно дърво. Има по 30 – 40 игли на снопче.

Има два вида кедър в зависимост от произхода им:
 Хималайски кедър Cedrus deodara, произхождащ от Хималаите.
 Ливански кедър Cedrus libani с произход – Средиземноморието. Много автори разглеждат като отделни видове неговите четири разновидности:
 Ливански кедър Cedrus libani var. libani
 Турски кедър Cedrus libani var. stenocoma
 Кипърски кедър Cedrus libani var. brevifolia или Cedrus brevifolia
 Атласки кедър Cedrus libani var. atlantica или Cedrus atlantica

Ливански кедър има на знамето и герба на Ливан.